CELEX: 32017D1438
Language: sl
Date: 2017-08-04 00:00:00
Title: Izvedbeni sklep Komisije (EU) 2017/1438 z dne 4. avgusta 2017 o spremembi Odločbe 2007/131/ES o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo (notificirano pod dokumentarno številko C(2017) 5456) (Besedilo velja za EGP. )

8.8.2017   
            
            
               SL
            
            
               Uradni list Evropske unije
            
            
               L 205/89
            
         IZVEDBENI SKLEP KOMISIJE (EU) 2017/1438
   z dne 4. avgusta 2017
   o spremembi Odločbe 2007/131/ES o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo
   
      
         (notificirano pod dokumentarno številko C(2017) 5456)
      
   
   (Besedilo velja za EGP)
   EVROPSKA KOMISIJA JE —
   ob upoštevanju Pogodbe o delovanju Evropske unije,
   ob upoštevanju Odločbe Evropskega parlamenta in Sveta 676/2002/ES z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) (1) in zlasti člena 4(3) Odločbe,
   ob upoštevanju naslednjega:
   
               (1)
            
            
               Z Odločbo Komisije 2007/131/ES (2) se harmonizirajo tehnični pogoji za radijsko opremo, ki uporablja ultraširokopasovno tehnologijo (tehnologija UWB) v Uniji. Odločba zagotavlja razpoložljivost radijskega spektra po vsej Uniji pod harmoniziranimi pogoji, odpravlja ovire za uvedbo ultraširokopasovne tehnologije in ustvarja učinkovit enotni trg za ultraširokopasovne sisteme s pomembno ekonomijo obsega in koristmi za potrošnika.
            
         
               (2)
            
            
               Komisija je v skladu z Odločbo št. 676/2002/ES glede naprav kratkega dosega Evropski konferenci uprav za pošto in telekomunikacije (v nadaljnjem besedilu: CEPT) podelila trajen mandat za posodabljanje Priloge k Odločbi Komisije 2006/771/ES (3) zaradi tehnološkega in tržnega razvoja naprav kratkega dosega. Komisija je 2. julija 2014 v šestem dopisu z neformalnimi navodili (4) glede navedenega mandata pozvala CEPT, da pregleda še ostale obstoječe odločbe, ki se nanašajo na naprave kratkega dosega, kot je Odločba 2007/131/ES za naprave kratkega dosega, ki temeljijo na ultraširokopasovni tehnologiji.
            
         
               (3)
            
            
               CEPT je ugotovila, da je pri napravah kratkega dosega, ki temeljijo na ultraširokopasovni tehnologiji, treba posodobiti nekatere sklice na harmonizirane standarde v Odločbi 2007/131/ES.
            
         
               (4)
            
            
               Odločbo 2007/131/ES je zato treba spremeniti.
            
         
               (5)
            
            
               Ukrepi iz tega sklepa so v skladu z mnenjem Odbora za radijski spekter —
            
         SPREJELA NASLEDNJI SKLEP:
   Člen 1
   se spremeni v členu 2 Odločbe 2007/131/ES se točka 11 nadomesti z naslednjim:
   
      
                  „11.
               
               
                  ‚skupna gostota spektralne moči‘ pomeni povprečje vrednosti srednje gostote spektralne moči, izmerjene v obliki krogle v scenariju meritev z ločljivostjo najmanj 15 stopinj. Podrobni pogoji merjenja so opisani v standardu ETSI EN 302 065-4;“;
               
            
   Priloga se spremeni v skladu s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 4. avgusta 2017
      
         
            Za Komisijo
         
         Mariya GABRIEL
         
            Članica Komisije
         
      
   
   
      (1)  UL L 108, 24.4.2002, str. 1.
   
      (2)  Odločba Komisije 2007/131/ES z dne 21. februarja 2007 o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo (UL L 55, 23.2.2007, str. 33).
   
      (3)  Odločba Komisije 2006/771/ES z dne 9. novembra 2006 o uskladitvi radijskega spektra za uporabo naprav kratkega dosega (UL L 312, 11.11.2006, str. 66).
   
      (4)  RSCOM 13-78rev2
   
      PRILOGA
      Priloga k Odločbi 2007/131/ES se spremeni:
      
                  (1)
               
               
                  točka 5.1 se spremeni:
                  
                              (a)
                           
                           
                              druga alinea prve alinee v prvem pododstavku se nadomesti z naslednjim:
                              
                                          „—
                                       
                                       
                                          Oddajnik izvaja TPC z dinamičnim razponom 10 dB, kot je opisan v harmoniziranem standardu ETSI EN 302 065-4 za naprave za zaznavanje materialov,“;
                                       
                                    
                        
                              (b)
                           
                           
                              drugi pododstavek se nadomesti z naslednjim:
                              „Emisije, ki sevajo iz naprave za zaznavanje materialov, dovoljene v skladu s tem sklepom, se omejijo na najnižjo možno raven in v nobenem primeru ne presežejo omejitve gostote moči e.i.r.p. iz naslednje preglednice. Skladnost z mejnimi vrednostmi iz naslednje preglednice za nefiksne instalacije (uporaba B) je treba zagotoviti z napravo na reprezentativni strukturi preiskovanega materiala (npr. reprezentativni steni, kot je opredeljena v standardu ETSI EN 302 065-4).“;
                           
                        
                              (c)
                           
                           
                              opomba 1 k preglednici se nadomesti z naslednjim:
                              
                                          „(1)
                                       
                                       
                                          Naprave, ki uporabljajo mehanizem z uporabo LBT (Listen Before Talk), kot je opisan v harmoniziranem standardu ETSI EN 302 065-4, lahko delujejo v frekvenčnih območjih 2,5 do 2,69 in 2,9 do 3,4 GHz z maksimalno srednjo gostoto spektralne moči – 50 dBm/MHz.“;
                                       
                                    
                        
            
                  (2)
               
               
                  točka 5.2 se spremeni:
                  
                              (a)
                           
                           
                              odstavek 2 se nadomesti z naslednjim:
                              
                                          „2.
                                       
                                       
                                          Emisije, ki sevajo iz naprave BMA, se omejijo na najnižjo možno raven in v nobenem primeru ne presežejo omejitve največje moči iz preglednice v nadaljevanju z napravo BMA na reprezentativni steni, kot je opredeljena v standardu ETSI EN 302 065-4.“;
                                       
                                    
                        
                              (b)
                           
                           
                              opomba 1 k preglednici se nadomesti z naslednjim:
                              
                                          „(1)
                                       
                                       
                                          Naprave, ki uporabljajo mehanizem z uporabo LBT (Listen Before Talk), opisan v harmoniziranem standardu ETSI EN 302 065-4, lahko delujejo v frekvenčnem območju 1,215 do 1,73 GHz z maksimalno srednjo gostoto spektralne moči – 70 dBm/MHz in v frekvenčnih območjih 2,5 do 2,69 in 2,7 do 3,4 GHz z maksimalno srednjo gostoto spektralne moči – 50 dBm/MHz.“